
	1. ASJAOLUD JA MENETLUSE KÄIK




05.05.2014. a taotles Narva Linnavalitsuse Arenduse ja Ökonoomika Amet Narva Linnavalitsuse Arhitektuuri- ja Linnaplaneerimise Ametilt projekteerimistingimusi A. Puškini 8 purskkaevu püstitamiseks. Olemasolev purskkaev kuulub lammutamisele. Uus purskkaevu lahendus peab sulama väljakujunenud keskkonda ning sobituma ümbritseva arhitektuuriga.
2. ÕIGUSLIKUD ALUSED
2.1
Ehitusseaduse §19 lg 3 kohaselt projekteerimistingimused on ehitise arhitektuursed ja ehituslikud tingimused.
2.3
Ehitusseaduse §19 lõikele 1 punkt 2 kohaselt ehitise püstitamiseks ja laiendamiseks koostatava ehitusprojekti aluseks on detailplaneeringu koostamise kohustuse puudumise korral projekteerimistingimused.
2.2
Narva linna ehitusmääruse §22 lg 1 kohaselt projekteerimistingimused kinnitab korraldusega Linnavalitsus.
	3. OTSUS


Kinnitada projekteerimistingimused A. Puškini 8 purskkaevu püstitamiseks ja olemasoleva pursskkaevu lammutamiseks järgnevalt:

	3.1 ÜLDANDMED

3.1.1 Ehitisregistri tähtsamad andmed: kultuurimaja, ehitisregistri kood 118009131, 2 korrust, ehitisealune pind 2374 m²; purskkaev, ehitisregistri kood 220286088, ehitisealune pind 94 m²; park, ehitisregistri kood 220291207, ehitisealune pind 2200 m²; tänavavalgustus, ehitisregistri kood 220291220, ehitisealune pind 152 m². 
3.1.2 Kinnistusraamatu andmed: katastriüksuse tunnus 51101:007:0065.


	3.2 PROJEKTEERIMISE EESMÄRK


Projekti koostamise eesmärgiks on A. Puškini 8 purskkaevu püstitamine ning olemasoleva purskkaevu lammutamine.
	3.3 ÜLDNÕUDED


3.3.1 Projekti koostamisel ja vormistamisel juhinduda Narva Linnavolikogu 24.01.2013 otsusega nr 3 kehtestatud Narva linna üldplaneeringust, MKM 17.09.2010.a. määrusest nr 67 „Nõuded ehitusprojektile“, Euroopa Parlamendi ja Nõukogu direktiivist 2001/95/EÜ üldise tooteohutuse kohta ning teistest asja puudutavatest õigusaktidest. Projekt peab olema heaks kiidetud kõigil ehitusseadusega ettenähtud juhtudel.

3.3.2
Projekt peab olema koostatud või kontrollitud projekteerimises pädeva vastutava spetsialisti poolt (Ehitusseadus § 18 lg 4 p 1).
3.3.3
Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500. Ametiasutuse geodeesia- ja maakorralduse osakonna spetsialisti poolt kooskõlastatud geodeetiline krundi alusplaan esitada paberkandjal ehitusprojekti lisana.

3.3.4
Asendiplaan esitada mõõtkavas 1:500. Asendiplaanil esitada tabel: „Ehitiste eksplikatsioon” (sh välisvõrkude andmed) ning kinnistu tehnilised näitajad. Asendiplaanil eristada purskkaeu asukoht ja mõõtmed, kaugus lähimate piiride ja ehitisteni. 
3.3.5
Esitada insener-tehnilised osad Eesti Standardiga ettenähtud mahus, vastavalt ehitusprojekti staadiumile.
3.3.6
Projekti tellija lähteülesanne, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.
3.3.7 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
3.3.8 Esitada lammutatavate ehitiste loetelu, lammutustööde korraldamise kirjeldus, lammutusjäätmete kava koos käitluskohtade määramisega.
3.3.9 Eskiislahendus eelnevalt kooskõlastada linna peaarhitektiga. Esitada vähemalt kolm varianti.
3.3.10 Esitada Arhitektuuri- ja Linnaplaneerimise Ametile kooskõlastamiseks “A. Puškini 8 purskkaevu püstitamise ehitusprojekt” vähemalt kahes identses komplekteeritud eksemplaris. 
	3.4 ARHITEKTUURSED JA LINNAEHITUSLIKUD TINGIMUSED


3.4.1
Ehitiste paiknemine kinnistul peab vastama sanitaar- ja tuleohutusnõetele ning arvestama Asjaõigusseadusest tulenevaid kinnisomandi kitsendusi.

3.4.2
Purskkaevu viimistlemiseks kasutada kauakestvaid ja vastupidavaid materjale: naturaalne graniit, kunstgraniit, marmor, looduskivi, valubetoon, mosaiikplaat jne.

3.4.3
Purskkaevu hüdroplastika, vorm ja proporstsioonid ning dekoori elemendid peavad olema omavahel kooskõlas ning sobima olemasolevasse keskkonda.

3.4.4
Leida kaasaegne arhitektuurne lahendus. Seejuures võib uues lahenduses tsiteerida ja viidata selle koha peal varem asunud purskkaevude arhitektuurielementidele.
3.4.5
Purskkaevu lahendus peab olema võimalikult vandaalikindel ning säästva ja vähenõudva hooldusega.
3.4.6
Näha ette sobilik purskkaevu valgustus.
3.4.7
Kavandada ainult turvalised ja sertifitseeritud elemendid ja pinnakatted.
3.4.8
Muud nõuded: vastavalt projekti tellija lähteülesandele ning Eesti Vabariigis kehtivate määruste, standardite ja projekteerimisnormidega ettenähtud nõuetele.
	3.5 KOOSKÕLASTUSED


3.5.1
Projekti tellija või tema esindaja.
3.5.2
Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED


4.1
Käesolevad projekteerimistingimused on kehtivad kuni 10.06.2016 a.
4.2
Käesolev korraldus jõustub alates teatavakstegemisest.
4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

